CELEX: 32015R0712
Language: lv
Date: 2015-04-28 00:00:00
Title: Komisijas Īstenošanas regula (ES) 2015/712 (2015. gada 28. aprīlis), ar kuru groza Regulu (ES) Nr. 103/2012 par atsevišķu preču klasifikāciju kombinētajā nomenklatūrā

5.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 114/1
            
         KOMISIJAS ĪSTENOŠANAS REGULA (ES) 2015/712
   (2015. gada 28. aprīlis),
   ar kuru groza Regulu (ES) Nr. 103/2012 par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Ar Padomes Regulu (ES) Nr. 953/2013 (2) tika grozīts Regulas (EEK) Nr. 2658/87 I pielikums un KN kodi 8528 59 10, 8528 59 40 un 8528 59 80 tika aizstāti ar KN kodiem 8528 59 20, 8528 59 31, 8528 59 39 un 8528 59 70.
            
         
               (2)
            
            
               Komisijas Īstenošanas regulā (ES) Nr. 103/2012 (3) par preču klasifikāciju kombinētajā nomenklatūrā, kura pieņemta, lai nodrošinātu kombinētās nomenklatūras, kas izveidota ar Regulu (EEK) Nr. 2658/87, vienādu piemērošanu, ir atsauce uz tādu KN kodu, kurš vairs nav spēkā. Tādēļ minētā regula būtu jāgroza, lai tiktu ņemts vērā attiecīgais spēkā esošais KN kods.
            
         
               (3)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 103/2012 pielikumu aizstāj ar tekstu, kas iekļauts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. aprīlī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 2013. gada 26. septembra Regula (ES) Nr. 953/2013, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 263, 5.10.2013., 4. lpp.).
   
      (3)  Komisijas 2012. gada 7. februāra Īstenošanas regula (ES) Nr. 103/2012 par atsevišķu preču klasifikāciju kombinētajā nomenklatūrā (OV L 36, 9.2.2012., 17. lpp.).
   
      PIELIKUMS
      
         
            “PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Nesamontēts modulārais ekrāna panelis (tā dēvētā “LED siena”) ar vairākiem moduļiem, kuri sastāv no elementiem, un katra elementa izmēri ir aptuveni 38 × 38 × 9 cm.
                        Katrs elements sastāv no sarkanas, zaļas un zilas gaismas diodēm, un katram elementam ir 16 × 16 pikseļu izšķirtspēja, 24 mm punktiestatne, 2 000  cd/m2 spilgtums un vairāk nekā 300 Hz atsvaidzes intensitāte. Turklāt katram no tiem ir vadības elektronika.
                        Panelis ir uzrādīts kopā ar apstrādes sistēmu, kas ietver:
                        
                                    —
                                 
                                 
                                    video procesoru, kas uztver dažādus ienākošos signālus (piemēram, CVBS, Y/C, YUV/RGB, (HD-)SDI vai DVI) un nodrošina attēla/video mērogošanu atbilstoši ekrāna paneļa izmēram,
                                 
                              
                                    —
                                 
                                 
                                    signālu procesoru, kas ekrāna panelī nodrošina ienākošā signāla pikseļu kartēšanu.
                                 
                              Signālu procesors apstrādāto signālu pa optiskās šķiedras kabeļiem nosūta datu izplatītājam. Savukārt datu izplatītājs saņemtos datus nosūta dažādajiem ekrāna paneļa elementiem.
                        Panelis uzrādīts kā piemērots izmantošanai izklaides un sporta pasākumos, kā arī par reklāmas tablo mazumtirdzniecībā utt., bet tas nav piemērots vērošanai tuvumā.
                     
                     
                        8528 59 39 
                     
                     
                        Klasifikācija noteikta, ievērojot kombinētās nomenklatūras 1., 2.a) un 6. vispārīgo interpretācijas noteikumu un KN kodu 8528 , 8528 59  un 8528 59 39  formulējumu.
                        Tā kā šis panelis spēj attēlot video attēlus, to nevar uzskatīt par elektrisku ierīci, kas veic vizuālās signalizēšanas funkcijas. Tāpēc to nevar klasificēt pozīcijā 8531  kā indikatoru paneli.
                        Ņemot vērā tā objektīvās īpašības, piem., ekrāna izmēru, atbalstītos TV standartus (CVBS) un video režīmus, punktiestatni, kas nav piemērota vērošanai tuvumā, un spēcīgo spilgtumu, paneli paredzēts izmantot izklaides un sporta pasākumos, kā arī kā reklāmas tablo mazumtirdzniecībā utt. Attiecīgi to neuzskata par tāda veida paneli, kas izmantojams tikai vai galvenokārt automātiskās datu apstrādes iekārtā, kas minēta pozīcijā 8471 . Tāpēc to nevar klasificēt arī apakšpozīcijā 8528 51 00 .
                        Tā kā panelis spēj attēlot signālus no automātiskās datu apstrādes (ADA) iekārtas tādā līmenī, kas ir pietiekams praktiskai izmantošanai ar ADA iekārtu, to uzskata par tādu, kas ar pieņemamu funkcionalitātes līmeni spēj attēlot signālus no automātiskās datu apstrādes iekārtām.
                        Tāpēc tas ir klasificējams ar KN kodu 8528 59 39  pie citādiem plakaniem krāsu ekrāniem, kas ar pieņemamu funkcionalitātes līmeni spēj attēlot signālus no automātiskās datu apstrādes iekārtām.”